**PÁLYÁZATI FELHÍVÁS**

**GÉPJÁRMŰ ÉRTÉKESÍTÉSÉRE**

Budapest Főváros VII. kerület Erzsébetváros Önkormányzata (a továbbiakban: Ajánlatkérő) nyilvános, egyfordulós pályázatot hirdet magánszemélyek részére a Nissan E-NV200 (NNB-894) forgalmi rendszámú gépjármű értékesítésére.

1. **Pályázati felhívás közzététele:**

Az Ajánlatkérő jelen pályázati felhívást közzéteszi Budapest Főváros VII. kerület Erzsébetváros Önkormányzata honlapján (www.erzsebetvaros.hu.).

Az Ajánlatkérő fenntartja azon jogát, hogy a pályázati felhívását visszavonja vagy eredménytelennek nyilvánítsa.

1. **A pályázati felhívás adatai:**

**A pályázat kiírója:** Budapest Főváros VII. kerület Erzsébetváros Önkormányzata (1073 Budapest, Erzsébet krt. 6.)

**A pályázat jellege:** nyilvános, egyfordulós

**A pályázat célja:** Nissan E-NV200 (NNB-894) forgalmi rendszámú gépjármű értékesítése kizárólag magánszemély részére

**A jogviszony típusa:** adásvételi szerződés

**A gépjármű minimális vételára:** 4.273.228. Ft + áfa

**A pályázatok leadásának határideje:** 2021. december 13. 12:00 óráig

**Ajánlati kötöttség:** legalább 90 nap

**A pályázatok leadásának helye:** személyesen a Budapest Főváros VII. kerület Erzsébetváros Önkormányzata (1073 Budapest, Erzsébet krt. 6.) Vagyongazdálkodási irodán zárt borítékban, vagy postai úton. A borítékra kérjük, írják rá: „Pályázat Nissan E-NV200! Gépjármű értékesítés”

**A pályázattal érintett gépjármű megtekinthető:**

Az ajánlattételi időszak alatt előre egyeztetett időpontban (Elérhetőség: Váradi László (tel.: 06 1 462 3335)

**A pályázat bontásának időpontja:** 2021. december 13. 13:00

**A pályázat bontásának helyszíne:** Budapest Főváros VII. kerület Erzsébetváros Önkormányzat Vagyongazdálkodási Irodán. A bontás nem nyilvános.

**A pályázat elbírálásának szempontja:** a legmagasabb összegű árajánlat.

**A pályázat elbírálásának határideje és várható eredményhirdetés:** A pályázatok elbírálását Budapest Főváros VII. kerület Erzsébetváros Önkormányzata pénzügyi és Kerületfejlesztési Bizottsága végzi, az eredményt a soron következő ülésén hirdeti ki.

**A pályázat nyelve:** magyar

1. **A pályázattal érintett gépjármű adatai:**

Forgalmi rendszám: NNB 894

Gyártmány: NISSAN

Alvázszám: VSKTAAME0U0514092

Típus: NV200 TEKNA KOMBI

Évjárat: 2016

Hajtóanyag: elektromos

Teljesítmény: 80 kW

Sebesség típusa: automata

Műszaki vizsga érvényessége: 2022.12.07.

Kilométer-számláló állása: 26595 km

További információt jelen felhívás mellékleteként (1. sz.) közzétett műszaki szakértői vélemény tartalmaz.

1. **A beadott árajánlatnak tartalmaznia kell:**

1./ ajánlattevő kifejezett nyilatkozatát arra vonatkozóan, hogy a felhívásban szereplő feltételeket megismerte, a pályázati kiírás szabályait magára nézve kötelezőnek ismeri el.

2./ a bruttó ajánlati árat,

3./ a szerződéskötéshez szükséges személyazonosító adatokat

A pályázaton csak az a pályázó vehet részt, aki a pályázati ajánlatát az előírt időben és tartalommal benyújtotta. (3. sz. melléklet)

Érvénytelen az az ajánlat, amely a minimális vételi díj összegét nem éri el, illetve amelyik határidőn túl érkezett.

A pályázat nyertese a legmagasabb vételi ajánlatot tevő pályázó.

Mellékletek:

* 1. sz. Műszaki szakértői vélemény
* 2. sz. Átvételi elismervény
* 3. sz. Ajánlati lap

**Budapest, 2021. november 09.**